Cleveland Browns
<s>Cleveland Browns je profesionalni klub američkog nogometa koji se trenutno natječe u sjevernoj diviziji AFC konferencije NFL lige.</s><s>Smješteni su u Clevelandu u Ohiu, a članovi NFL lige su od 1950. godine.</s><s>Dosad su osvojili četiri naslova prvaka lige, sva četiri tijekom pedesetih i šezdesetih godina prošlog stoljeća, prije ere Super Bowla.</s><s>Domaće utakmice igraju na FirstEnergy Stadiumu.</s><s>Brownsi su jedina momčad NFL lige koja nema zaseban logo na kacigama, a kao logo momčadi koriste samo narančastu kacigu bez ikakvih oznaka.</s>

<s>Povijest kluba</s>

<s>AAFC 
Cleveland Brownsi su osnovani 1945. godine te su bili jedni od osnivača AAFC lige koja se pojavila krajem 1940-ih.</s><s>U klubu su tada igrale legende Brownsa, quarterback Otto Graham, offensive tackle Lou Groza, defensive linemean Bill Willis te linebacker i fullback Marion Motley.</s><s>Brownsi su lakoćom osvojili sva 4 AAFC prvenstva od 1946. do 1949.</s><s>Te zadnje 1949. godine, AAFC liga prestaje s radom, a Brownsi se zajedno s još dva člana lige, San Francisco 49ersima i Baltimore Coltsima, pridružuju NFL ligi.</s>

<s>Dominacija u 1950-ima 
Mnogi su sumnjali u uspjeh Brownsa u novoj, puno jačoj NFL ligi.</s><s>Brownsi su ih razuvjerili već u prvoj utakmici koju su igrali protiv aktualnih prvaka lige Philadelphia Eaglesa, pobijedili su 35:10.</s><s>Sezonu su završili sa omjerom 10-2, a u finalnoj utakmici su pobijedili Los Angeles Ramse predvođene quarterbackom Normom van Brocklinom 30:28 i osvojili peto prvenstvo zaredom, od toga prvo kao član NFL-a.</s><s>Brownsi odličnim igrama nastavljaju i iduće tri sezone i tri puta dolaze do finalne utakmice, gdje gube od Los Angeles Ramsa i dvaput od Detroit Lionsa.</s><s>Brownsi već u iduće dvije sezone naplaćuju te poraze, te osvajaju prvenstva 1954. pobjedom nad Lionsima od čak 56:10 i 1955. pobjedom nad Ramsima 38:14.</s><s>U svojih prvih deset sezona postojanja, momčad Clevelanda je sedam puta osvajala naslov.</s>

<s>Sezona 1956. je bila značajna po tome što su Brownsi počeli igrati sa zašitnim kacigama u koje je bio ugrađen radio odašiljač.</s><s>To je omogućavalo treneru da daje upute quarterbacku za vrijeme igre.</s><s>Iako je povjerenik lige još iste sezone zabranio korištenje takve opreme, danas je njeno korištenje standard u ligi.</s>

<s>Era Jima Browna</s>

<s>Momčad na draftu 1957. bira fullbacka Jima Browna.</s><s>Brown je nakon 9 sezona igranja za Brownse u NFL-u (1957.-1965.) općenito smatran najboljim running backom i jednim od najboljih igrača footballa u povijesti.</s><s>U osam od tih devet sezona je predvodio ligu po broju jarda probijanja, a 1963. je i postavio rekord od 1863 jarda probijanja u jednoj sezoni.</s><s>Za vrijeme koje je on proveo u klubu, Brownsi osvajaju jedan naslov prvaka (1964. protiv Baltimore Coltsa predvođenih quarterbackom Johnnyem Unitasom) i dvaput se pojavljuju u finalnoj utakmici (1957. i 1965.).</s><s>Do kraja šezdesetih, Brownsi dolaze još dvaput do finala (1968. i 1969.)</s>

<s>Počeci u AFC konferenciji 
NFL liga se 1970. spaja s AFL ligom i Brownsi zajedno sa Pittsburgh Steelersima i Baltimore Coltsima prelaze u AFC konferenciju.</s><s>Tamo u prve tri sezone dvaput ulaze u doigravanje, ali slijedi niz osrednjih sezona te ostaju bez doigravanja do kraja sedamdesetih.</s>

<s>1980-e i rivalstvo s Denver Broncosima 
U osamdesetima slijedi novi uspon momčadi iz Clevelanda.</s><s>Momčad u kojoj su igrali quarterback Bernie Kosar, tight end Ozzie Newsome i linebacker Clay Matthews ulazi pet puta zaredom u doigravanje od 1985. do 1989..</s><s>U tih pet sezona rađa se rivalstvo s Denver Broncosima quarterbacka Johna Elwaya, koji tri puta izbacuju Brownse iz doigravanja, svaki put u konferencijskom finalu.</s><s>Do privremenog gašenja momčadi 1996., Brownsi ulaze u doigravanje još samo 1994, gdje ih u divizijskoj rundi pobjeđuju Pittsburgh Steelersi.</s>

<s>Od gašenja momčadi i ponovnog pokretanja do danas</s>

<s>Do preseljenja momčadi Brownsa u Baltimore dolazi 1996.</s><s>Nova momčad, Baltimore Ravensi, dobiva igrače i stručni stožer, a u Clevelandu ostaje ime i pravo na povijest kluba.</s><s>Brownsi su se ponovno vratili u ligu 1999. sa novom momčadi.</s><s>Međutim, do 2013. se pojavljuju u doigravanju samo jednom (2002.) i imaju samo dvije pobjedničke sezone (2002. i 2007.).</s>

<s>Učinak po sezonama od 2002.</s>

<s>Igrači</s>

<s>Trenutna igračka postava 
Popis je ažuriran 18. veljače 2014.
<noinclude></s>

<s>Napomena: * - neograničeni slobodni igrač (agent), ** - ograničeni slobodni igrač (agent), *** - slobodni igrač s ekskluzivnim pravima</s>

<s>Članovi Kuće slavnih NFL-a 
 Doug Atkins (u klubu od 1953. do 1954.)
 Jim Brown (1957. - 1965.)
 Willie Davis (1958. - 1959)
 Len Dawson (1960. - 1961.)
 Joe DeLamielleure (1980. - 1984.)
 Len Ford (1950. - 1957.)
 Frank Gatski (1946. - 1956.)
 Otto Graham (1946. - 1955.)
 Lou Groza (1946. - 1959., 1961. - 1967.)
 Gene Hickerson (1958. - 1973.)
 Henry Jordan (1957. - 1958.)
 Leroy Kelly (1964. - 1973.)
 Dante Lavelli (1946. - 1956.)
 Mike McCormack (1954. - 1962.)
 Tommy McDonald (1968.)
 Bobby Mitchell (1958. - 1961.)
 Marion Motley (1946. - 1953.)
 Ozzie Newsome (1978. - 1990.)
 Paul Warfield (1964. - 1969., 1976. - 1977.)
 Bill Willis (1946. - 1953.) 
 Paul Brown (trener) (1946. - 1962.)</s>

<s>Izvori</s>

<s>NFL klubovi</s>

